
	ЦЕНТАР ЗА РАЗВОЈ ПОЉОПРИВРЕДЕ И СЕЛА
БАЊА ЛУКА
	

	
	
	.


Војводе Момчила 10-12-16,  Бања Лука, тел: 051/433-620

На основу члана 64.став 1.тачка б) , члана 70.Закона о јавним набавкама  Босне и Херцеговине (Службени гласник  БиХ бр.39/14,59/22) и члана 33. Статута Центра за развој пољопривреде и села, а на основу утврђене препоруке од стране комисије број:690-1/24 од  14.06.2024.године, за провођење поступка за избор најповољнијег  понуђача за набавку роба  „Набавка расада поврћа“ Директор Центра  д о н о с и, сљедећу
О Д Л У К У
о избору најповољнијег понуђача

[bookmark: _Hlk36074758]1.Прихвата се приједлог-препорука Комисије, број:690-1/24 од  14.06.2024.године,- „Набавка расада поврћа“, по конкурентском позиву број:619/24 од 27.05.2024.године, објављеном на Порталу јавних набавки, обавјештење о набавци број: 256-7-1-14-3-18/24 од 27.05.2024.године, а сажетак у („Службеном гласнику БиХ“ број 37/24 дана 31.05.2024. године. 

2.Уговор се додјељује  понуђачу  ЈУ „Пољопривредна школа“  д.о.о.  Бања Лука, понуда број 325/24 од 10.06.2024.године, за понуђену цијену од 30.845,00 КM без ПДВ-а, односно   36.088,65 КМ са ПДВ-ом.

3. Понуда понуђача из тачке 2.ове одлуке је једина прихватљива  по критеријуму најниже цијене, у складу са чланом 64.тачка 1. под б) Закона о јавним набавкама Босне и Херцеговине.

4.Уговорни орган закључиће уговор са најповољнијим понуђачем под условима утврђеним у тендерској документацији. Прије закључења уговора,  понуђач из тачке 2. ове одлуке дужан је, у року од 5 дана од дана пријема обавјештења о избору (одлуке),  уговорном органу доставити документе којима доказује своју личну способност.
Ови документи су наведени  у члану 45. Закона о јавним набавкама („Службени гласник БиХ“ број 39/14,59/22). Најповољнији понуђач је дужан доставити оригинале или овјерене фотокопије наведених докумената, с тим да документи наведени у члану 45. Закона о јавним набавкама („Службени гласник БиХ“ бр.39/14,59/22) не смију бити старији од три мјесеца, рачунајући од дана достављања  понуде. 

5.Ова одлука објавиће се на веб-страници: www.crusbl.org истовремено са упућивањем понуђачима који су учествовали у поступку јавне набавке, сходно члану 70.став (6) Закона о јавним набавкама. 

6. Ова одлука се доставља се свим понуђачима који су  учествовалиу поступку јавне набавке, у складу са чланом 71. став (2) Закона о јавним набавкама. 

О б р а з л о ж е њ е
Поступак јавне набавке покренут је Одлуком о покретању поступка јавне набавке број: 618/24-О од 27.05.2024.године. Јавна набавка је проведена путем конкурентског захтјева за доставу понуда.
Процијењена вриједност јавне набавке без ПДВ-а: 49.000,00 КМ.
Критеријум за избор је најнижа цијена  уз провођење е-аукције. 
Обавјештење о набавци број: : 256-7-1-14-3-18/24 од 27.05.2024.године објављено на Порталу јавних набавки дана 27.05.2024. године а сажетак у („Службеном гласнику БиХ“ број 37/24 дана 31.05.2024.године. 

Поступак јавне набавке провела је Комисија за јавну набвку, именована рјешењем број: 619-1/24 од 27.05.2024.године. 
Тендерска документација је објављена на Порталу јавних набавки те је исту са портала јавних набавки преузело  9 (девет )  понуђача.
Извјештај о преузимању тд од стране понуђача од  10.06.2024.год. у прилогу ТД.

У предвиђеном року за достављање понуда пристигле су двије (2) понуде што је констатовано у записнику о пријему понуда број:666/24 од   10.06.2024.године.
Дана 10.06.2024. године у 11:00 часова извршено је јавно отварање понуда о чему је сачињен  Записник са отварања понуда  број: 666-1/24 од  10.06.2024.године  који је благовремено (у законском року)  достављен понуђачима који су доставили понуде  у предметном поступку набавке. 
Комисија је констатовала да су пристигле понуде сљедећих понуђача и то по сљедећем редослиједу:

1. ЈУ „Пољопривредна школа“  Бања Лука,  укупна вриједност понуде 30.845,00 КM без ПДВ-а, односно укупна вриједност понуде  36.088,65 КМ са ПДВ-ом;
2. „INTER-COM“ д.о.о. Зеница,  укупна вриједност понуде 48.960,00 КM без ПДВ-а, односно укупна вриједност понуде  57.283,20 КМ са ПДВ-ом;
Понуде су благовремено запримљене, а неблаговремених понуда није било. 

Након јавног отварања Комисија је приступила  детаљном прегледу и оцјени понуда, у циљу утврђивања да ли су достављени сви тражени документи и да ли задовољавају квалификационе услове прописане тендерском документацијом. 
Комисија је вршила  анализу  сваког документа појединачно, његову важност  као и рачунску  исправност понуде. 

Разматрајући понуде, Комисија је утврдила да је понуђач ЈУ „Пољопривредна школа“  Бања Лука   испунила услове за учешће-квалификацију и доставила понуду у складу са условима прописаним конкурентским захтјевом за доставу понуда и иста је прихватљива за уговорни орган. 

У складу са чланом  66. Закона о јавним набавкама  БиХ („Службени гласник БиХ“ бр. 39/14,59/22) Комисија је  дописом од 11.06.2024.године, од понуђача ЈУ „Пољопривредна школа“  Бања Лука  тражила да Комисији достави  појашњење и образложење  укупне цијене понуде односно неприродно ниске понуђене цијене.

Понуђач је дана  12.06.2024. године  доставио  појашњење  неприродно ниске цијене,  који је комисија прихватила. Понуђач ЈУ „Пољопривредна школа“  Бања Лука је у одговору навела  да цијена понуде расада поврћа није неприродно ниска, да су спремни да изврше уговор у цјелости  по понуђеним јединичним цијенама  из образца  за цијену понуде. Такође наводе, да ЈУ Пољопривредна школа Бања Лука  производи расаду поврћа која је предмет набавке, па је то један од разлога  због којих је укупна  понуђена цијена нижа  од процијењене  вриједности набавке. 

Понуда   понуђача   „INTER-COM“  д.о.о.  Зеница није прихватљива за уговорни орган из разлога што у цјелости не испуњава услове из тендерске документације тачке 2.3 који се односе на члан 49. ЗЈН-а –техничка и професионална способност. 


      У тендерској документацији тачком 2.3  је наведено: „- Понуђач мора испуњавати 
     услове који се односе на техничку и професионалну способност, (у складу са чланом 
    49. став 1. тачка е). Доставити доказ – увјерење овлаштене институције о 
    здравственом стању расада поврћа, за понуђену  врсту робе које понуђач нуди  а коју
     посједује на складишту“. 
Понуда није прихватљива за уговорни орган због тога што понуђач  није доставио  потврду или увјерење о здравственом стању расада поврћа за све тражене, односно понуђене врсте роба из образца за цијену понуде. Понуђач није  доставио потврде о квалитету здравственог стања  следећег садног материјала: купус, кељ, корабица, карфиол, брокула, краставац, тиквица, диња ананас, патлиџан и лубеница. 
 Извршена је рачунска контрола исправности понуда  и утврђено је да нема рачунских грешака.

У поступку оцјене проведеног поступка, руководилац уговорног органа није нашао разлоге, неправилности нити пропусте у раду, који би евентуално били основ за неприхватање препоруке комисије за јавну набавку. 

С обзиром да је тендерском документацијом, као критеријум за избор најповољнијег понуђача утврђена најнижа цијена, као и чињеницу да је само једна  понуда  прихватљива, комисија је оцијенила да је понуђач ЈУ „Пољопривредна школа“  Бања Лука, понудила најнижу  цијену (прихватљиве понуде)  за предметну набавку  у износу од 30.845,00 КМ  без ПДВ-а,  односно 36.088,65 КМ    са ПДВ-ом, те је ваљало прихватити приједлог Комисије и одлучити као у диспозитиву. 
Из наведених разлога, комисија је примјеном члана 64. став 1. тачка б) Закона о јавним набавкама БиХ (најнижа цијена), предложила уговорном органу да са наведеним понуђачем закључи уговор за „Набавку  расада поврћа“, а што је уговорни орган прихватио и одлучио као у диспозитиву ове Одлуке. 

Након доношења  одлуке о избору најповољнијег понуђача,  комисија за јавне набавке ће упутити позив најповољнијем понуђачу да достави документе којима доказује своју личну способност, ови документи су наведени у члану 45. став 2) тачка а), б), ц) и д) Закона о јавним набавкама  (Службени гласник БиХ број 39/14,59/22). Најповољнији понуђач је дужан доставити уговорном органу  оригинале или овјерене фотокопије наведених докумената из члана 45.ЗЈН-а, у року од 5 дана од дана када уговорни орган обавијести понуђаче о донесеној одлуци. Ови  документи не смију бити старији од три мјесеца рачунајући од дана подношења понуде уговорном органу. 

Поука о правном лијеку: 
	Сваки понуђач који има легитиман интерес за конкретни уговор о јавној набавци и који сматра да је Уговорни орган  у току конкретног поступка додјеле уговора прекршио  једну или више одредби Закона о јавним набавкама  БиХ  или подзаконских аката донесених на основу њега  има право изјавити жалбу на поступак. Жалба се изјављује  у писаној форми  Канцеларији за разматрање жалби путем Уговорног  органадиректно на протокол,  или препорученом  поштанском пошиљком, у најмање 3 (три) примјерка у року од 5 (пет) дана од дана пријема обавјештења (одлуке) о избору најповољнијег  понуђача.


Број: 691/24-О					                      ДИРЕКТОР
Дана: 14.06.2024.године		                                Драшко Илић, дипл.екон.

                                                                                           ______________________

